Ο **Α.Π.Ο. Περαμαϊκός** είναι ποδοσφαιρικό αθλητικό σωματείο που εδρεύει στο Πέραμα Αττικής. Επίσημο έτος ίδρυσης είναι το 1953 και έχει χρώματα το πράσινο και το άσπρο. Έδρα του αποτελεί το Δημοτικό Γήπεδο Περάματος «Παντελής Αντωνίου».

Ιστορική αναδρομή
-----------------

Ο **Α.Π.Ο. Περαμαϊκός** υπήρχε ανεπίσημα από το 1952 και επίσημα ιδρύθηκε το 1953. Τρία χρόνια αργότερα το 1956 αφήνει τη Δόκιμη κατηγορία της ΕΠΣΠ και εντάσσεται στα επίσημα πρωταθλήματά της, ξεκινώντας την περίοδο 1956-57 στη Δ' Κατηγορία. Το 1970 ανέβηκε στην Α' Κατηγορία Πειραιά, όπου και έκτοτε καθιερώθηκε. Το 1972 ήταν φιναλίστ της πρώτης διοργάνωσης του Κυπέλλου Πειραιά που διεξήχθη, με αντίπαλο τον Α.Σ. Ποντίων Δραπετσώνας. Το 1975 κατέκτησε για πρώτη φορά το πρωτάθλημα Πειραιά και προκρίθηκε στο ειδικό πρωτάθλημα ανόδου, χάνοντας την άνοδο στην Β' Εθνική κατηγορία. Ωστόσο, το 1977-78 σαν πρωταθλητής Πειραιά, αγωνίστηκε στην πρώτη διοργάνωση του Εθνικού ερασιτεχνικού πρωταθλήματος (ανεπίσημη Γ' Εθνική) από όπου και υποβιβάστηκε. Το 1983 αναδείχθηκε υπερπρωταθλητής Πειραιά και την δεκαετία 1984-1994 (1983-84 μέχρι 1993-94) αγωνίστηκε στην Δ' Εθνική κατηγορία. Ενδιάμεσα, το 1985-86 κατέκτησε το πρωτάθλημα και την περίοδο 1986-87 αγωνίστηκε στην επίσημη πλέον Γ' Εθνική κατηγορία, όπου όμως υποβιβάστηκε τερματίζοντας στην 17η θέση σε σύνολο 20 ομάδων του Νοτίου ομίλου. Το 1991-92 επικρατώντας 1-0 του Μανδραϊκού στον τελικό στο Στάδιο Γεώργιος Καραϊσκάκης αναδείχθηκε για πρώτη φορά κυπελλούχος Πειραιά.

Τα επόμενα χρόνια συνέχισε στο πρωτάθλημα Πειραιά και το 1997 συγχωνεύτηκε με τους Εθνικό Περάματος και Δόξα Περάματος δημιουργώντας τον «Α.Ο. Πέραμα». Ωστόσο όμως, το 2000-01 υποβιβάζεται για πρώτη φορά από το 1970 στη Β' Κατηγορία, από όπου κατάφερε αμέσως να επανέλθει και αμέσως οι διοικούντες τροποποιούν το καταστατικό, επαναφέροντας το όνομα του ιστορικού συλλόγου. Στη συνέχεια τις περιόδους 2004-05 και 2005-06 κατέκτησε το Κύπελλο και το 2006-07 με γκολ 64 υπέρ και μόλις 10 κατά κατέκτησε με άνεση το πρωτάθλημα και την άνοδο στην Δ' Εθνική, από όπου όμως την επόμενη περίοδο 2007-08 υποβιβάστηκε. Το 2011-12 κατέκτησε εκ νέου το πρωτάθλημα Πειραιά και επέστρεψε στην Δ' Εθνική, όπου αμέσως την περίοδο 2012-13 κέρδισε την άνοδο στην Γ' Εθνική. Την περίοδο 2013-14 αγωνίστηκε στην Γ' Εθνική, όπου τερματίζοντας στην 13η θέση σε σύνολο 15 ομάδων του 6ου ομίλου υποβιβάστηκε στο πρωτάθλημα Πειραιά.

Συνέχισε να αγωνίζεται στο πρωτάθλημα του Πειραιά μέχρι την περίοδο 2016-17, όποτε και αποσύρθηκε για πρώτη φορά στην ιστορία του, έπειτα από αδυναμία συμμετοχής λόγω οικονομικών προβλημάτων και παρέμεινε ανενεργός και την επόμενη (2017-18) αγωνιστική περίοδο. Το καλοκαίρι του 2018 αποφασίστηκε η επαναδραστηριοποίηση του συλλόγου έπειτα από 2 χρόνια αδράνειας και από την περίοδο 2018-19 θα ξεκινήσει εκ νέου την αγωνιστική του πορεία από την Γ' Κατηγορία του πρωταθλήματος Πειραιά. Αναδείχθηκε δευτεραθλητής της Γ΄ Κατηγορίας την σεζόν 2018-19 και κέρδισε την άνοδο την στην Β' Κατηγορία του Πειραιά. Την σεζόν 2019–20 βγήκε δευτεραθλητής στην Β' Κατηγορία του Πειραιά ισοβαθμία με τον Α.Ο. Κορυδαλλού αλλά το πρωτάθλημα το χάνει από διαφορά τερμάτων και παίρνει μόνο την άνοδο για την Α' Κατηγορία Πειραιά.

Στην Α' Κατηγορία Πειραιά σεζόν 2021–22 βγήκε δευτεραθλητής, πήρε το εισιτήριο για τα Play-Off ανόδου για την Γ΄ Εθνική, αλλά χάνει την άνοδο έχοντας βγει 4ος με 7 βαθμούς.

Αξιοσημείωτοι ποδοσφαιριστές
----------------------------

Αξιοσημείωτοι ποδοσφαιριστές που φόρεσαν τη φανέλα του Περαμαϊκού είναι μεταξύ άλλων οι Τάκης Τσαλαμάγκας, Φραγκίσκος Μαρτίνος, Κώστας Βαλλίδης και Χρήστος Ξανθόπουλος μεταξύ άλλων, ενώ ανέδειξε ποδοσφαιριστές που αγωνίστηκαν σε υψηλότερα εθνικά πρωταθλήματα όπως οι Ηρακλής Θεοτοκάτος (Α' Εθνική με Προοδευτική), Γιάννης Μουσούρης (Α' Εθνική με Εθνικό Πειραιά και ΑΕΚ), Νίκος Κόχειλας (Α' Εθνική με Εθνικό Πειραιά), Τάκης Γιαννακόπουλος (Α' Εθνική με Εθνικό Πειραιά), Παντελής Γιαλελής, Νίκος Μανιώτης, Στέφανος Φούσκας, Σταύρος Μπάκας και Θεόδωρος Σπάρης μεταξύ άλλων.

Τίτλοι και Διακρίσεις
---------------------

### Τίτλοι

**Ερασιτεχνικές Διοργανώσεις**

* Πρωταθλητής Δ' Εθνικής (1): 1985-86 (1ος Όμιλος)
* Πρωταθλητής Α' Ε.Π.Σ. Πειραιά (6): 1974-75 (1ος Όμιλος),1976-77 (3ος Όμιλος), 1982-83 (1ος Όμιλος), 2006-07 (2ος Όμιλος), 2011-12 (1ος Όμιλος), 2022-23 (2ος Όμιλος)
* Κυπελλούχος Ε.Π.Σ. Πειραιά (3): 1991-92, 2004-05, 2005-06

### Διακρίσεις

* Φιναλίστ Κυπέλλου Ε.Π.Σ. Πειραιά: 1971-72, 2008-09

Παραπομπές
----------

1. ↑  epspeir.gr
2. ↑  Greece - List of Fourth Level Final Tables rsssf.com
3. ↑  Greece - List of Fourth Level Final Tables, 1985/86. rsssf.com
4. ↑  Greece - List of Third Level Final Tables, 1986/87. rssf.com
5. ↑  «Η Ιστορία του Κυπέλλου της ΕΠΣ Πειραιά erasitexniko-podosfairo.gr». Αρχειοθετήθηκε από το πρωτότυπο στις 2 Ιουλίου 2013. Ανακτήθηκε στις 2 Ιουλίου 2013.
6. ↑  Ο Περαμαϊκός του Ντανιέλ aek-live.gr
7. ↑  «Η Ιστορία του Κυπέλλου της ΕΠΣ Πειραιά erasitexniko-podosfairo.gr». Αρχειοθετήθηκε από το πρωτότυπο στις 2 Ιουλίου 2013. Ανακτήθηκε στις 2 Ιουλίου 2013.
8. ↑  «Τα πρωταθλήματα του Πειραιά sport24.gr». Αρχειοθετήθηκε από το πρωτότυπο στις 20 Οκτωβρίου 2013. Ανακτήθηκε στις 18 Νοεμβρίου 2017.
9. ↑  Πρωτάθλημα Γ' Εθνικής epo.gr
10. ↑  epspeir.gr
11. ↑  Αποκλειστικό - Τέλος για φέτος ο Περαμαϊκός! stoplekto.gr
12. ↑  «Στο ψυγείο η ομάδα της καρδιάς μας» pamebala.gr
13. ↑  epspeir.gr
14. ↑  Επιστρέφει στο πρωτάθλημα ο ιστορικός Περαμαϊκός fws.gr

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |